Στα άδυτα του Εθνικού Αρχαιολογικού Μουσείου | LiFO\n16.7.2020 | 11:13\nΠερνώ το κατώφλι του μουσείου ένα ηλιόλουστο μεσημέρι. Αυτή τη φορά, ο σκοπός της επίσκεψης μας δεν ήταν οι εκθεσιακοί χώροι, ούτε οι μόνιμες συλλογές αλλά η πρόσκληση για μια διαφορετική διαδρομή στις αθέατες όψεις του μεγαλύτερου ελληνικού μουσείου. Εκεί, που μια πλειάδα ανθρώπων, όπως συντηρητές έργων τέχνης, αρχαιολόγοι και επιστημονικοί συνεργάτες, εργάζονται πυρετωδώς, προετοιμάζοντας όλα όσα βλέπει στο τελικό τους αποτέλεσμα ο επισκέπτης στις μόνιμες και περιοδικές εκθέσεις.\nΤο Εθνικό Αρχαιολογικό Μουσείο ιδρύθηκε το 1829. Αποτέλεσε το πρώτο μουσείο που ιδρύθηκε στο ελληνικό κράτος μετά τον επαναστατικό αγώνα και την απελευθέρωση της Ελλάδας από τον οθωμανικό ζυγό. Το 1866, με τη δωρεά του οικοπέδου από την Ε. Τοσίτσα και τη χορηγία της οικογένειας Μπερναρδάκη από την Αγία Πετρούπολη, ξεκίνησε η ανέγερση του σημερινού κτιρίου σε σχέδια L. Lange, με τροποποιήσεις του Τσίλερ στην πρόσοψη.\nΣτην είσοδο με υποδέχεται η διευθύντρια κ. Μαρία Λαγογιάννη, τηρώντας όλα τα μέτρα ασφαλείας που προβλέπονται από το υγειονομικό πρωτόκολλο. «Το Εθνικό Αρχαιολογικό Μουσείο είναι ένας αληθινός τόπος τέχνης, του οποίου οι γνήσιες συλλογές συνθέτουν τον αρχαίο κόσμο. Είναι ένα αυθεντικό μουσείο, δομημένο από τα όνειρα των Ελλήνων αλλά και της βαθύτερης επιθυμίας να στεγάσουν την πολιτιστική τους κληρονομιά» υπογραμμίζει η κ. Λαγογιάννη λίγο πριν μας οδηγήσει στα άδυτα του μουσείου και δούμε με λεπτομέρεια όσα ετοιμάζονται για την έκθεση «Οι μεγάλες νίκες στα όρια του μύθου και της Ιστορίας».\nΗ έκθεση θα εγκαινιαστεί στις 29 Σεπτεμβρίου, ημέρα ολοκλήρωσης της νικηφόρας ναυμαχίας της Σαλαμίνας το 480 π.Χ, και σ' αυτήν παρουσιάζεται η ιστορική αλληλουχία των γεγονότων από τη Μάχη του Μαραθώνα ως τις Πλαταιές. Πρόκειται για μια έκθεση με ιδιαίτερες δυσκολίες, αφού τα τεκμήρια από εκείνη την περίοδο είναι ελάχιστα.\nΗ έκθεση θα εγκαινιαστεί στις 29 Σεπτεμβρίου, ημέρα ολοκλήρωσης της νικηφόρας Ναυμαχίας της Σαλαμίνας το 480 π.Χ., και σ' αυτήν παρουσιάζεται η ιστορική αλληλουχία των γεγονότων από τη Μάχη του Μαραθώνα ως τις Πλαταιές.\nΛίγα λεπτά πριν κατευθυνθούμε προς τα εργαστήρια του μουσείου για παρακολουθήσουμε συντηρητές και αρχαιολόγους επί το έργον, η διευθύντρια του μουσείου εστιάζει στον πολύμηνο κόπο, στη διεισδυτική έρευνα και στην ενδελεχή μελέτη που απαιτεί μια περιοδική έκθεση. Και σημειώνει: «Οι ερευνητικές εργασίες απαιτούν χρόνο και αφοσίωση. Ουσιαστικά, θέλουμε να γεφυρώσουμε εννοιολογικά τον αρχαίο και τον σύγχρονο κόσμο, ώστε να αντιλαμβάνεται ο επισκέπτης τις βαθύτερες αιτίες των Περσικών Πολέμων».\nΒιώνοντας από κοντά όλη αυτή την συναρπαστική εμπειρία, αντιλαμβάνεσαι ότι ένα μουσείο δεν είναι μόνο η τοποθέτηση των εκθεμάτων και η ανάγνωση των πληροφοριών που τα συνοδεύουν αλλά μια ολιστική διαδικασία, η οποία δένει αρμονικά τις αρχαιότητες που επιλέγονται από τις πλούσιες συλλογές ώστε να δώσουν στον επισκέπτη τη δυνατότητα για ένα ταξίδι στον χρόνο και στις λαμπρές σελίδες της Ιστορίας.\nΠηγαίνουμε στα ενδότερα του μουσείου, όπου «οι μη έχοντες εργασία» απαγορεύεται να εισέλθουν, και παρακολουθούμε πώς οργανώνεται μια επετειακή έκθεση. Πρώτα μπαίνουμε στο Εργαστήριο Συντήρησης Αγγείων & Έργων Μικροτεχνίας, όπου μας υποδέχονται η κ. Έφη Οικονόμου και η κ. Μαρία Τόλια-Χριστάκου αλλά και η Μαρία Χιδίρογλου, η οποία έχει ασχοληθεί με τη συλλογή τεκμηρίων που αφορούν το Αρτεμίσιο.\nΣτο Εργαστήριο Συντήρησης Αγγείων & Έργων Μικροτεχνίας πραγματοποιείται η αποκατάσταση και η αισθητική παρουσίαση αρχαίων κεραμικών αντικειμένων.\nΟι συντηρητές βρίσκονται όλοι στη θέση τους. Οι αρμοδιότητες του εργαστηρίου αυτού περιλαμβάνουν την εκπόνηση μελετών συντήρησης, τη συντήρηση, την αποκατάσταση και την αισθητική παρουσίαση των αρχαίων κεραμικών αντικειμένων (αγγεία, ειδώλια, μικροτεχνήματα και αρχιτεκτονικά μέλη), των έργων μικροτεχνίας (κοσμήματα, σφραγιδόλιθοι και οστέινα ή ελεφάντινα αντικείμενα ιστορικής περιόδου), όπως και των γυάλινων σκευών του μουσείου.\nΕπίσης, την τήρηση αρχείου έργων και μελετών συντήρησης, επιστημονικών εργασιών και εργασιών τεκμηρίωσης, καθώς και την υποστήριξη μόνιμων και περιοδικών εκθέσεων αρχαιοτήτων του Εθνικού Αρχαιολογικού Μουσείου και του υπουργείου Πολιτισμού και Αθλητισμού στην Ελλάδα και στο εξωτερικό.\nΣτη συνέχεια, συζητώ με την κ. Δέσποινα Μαρσινοπούλου, η οποία εργάζεται στα στερεομικροσκόπια και στη μικροκάμερα οπτικής παρατήρησης και φωτογραφικής τεκμηρίωσης. Μου εξηγεί ποια είναι ακριβώς η δική της αρμοδιότητα: «Η επιλογή του υλικού γίνεται από τους αρχαιολόγους και έπειτα εμείς ελέγχουμε τη στατικότητα και προχωράμε στην αισθητική αποκατάσταση των ευρημάτων».\nΠαράλληλα, η κ. Ιωάννα Ντάλλα επικεντρώνεται στα στηρίγματα των αντικειμένων, ακολουθώντας τον σχεδιασμό της έκθεσης. Όπως τονίζει χαρακτηριστικά: «Τους τελευταίους δέκα μήνες όλη αυτή η λεπτομερής επεξεργασία γίνεται, ακολουθώντας πιστά τα οργανογράμματα της προετοιμασίας αυτής της έκθεσης αλλά και δίνοντας βάρος στην ανεύρεση αντικειμένων».\nΠαντού γύρω μου υπάρχουν θραύσματα αγγείων και εκείνη τη στιγμή η κ. Οικονόμου προσθέτει: «Αντλούμε πληροφορίες από ιστορικές πηγές και ουσιαστικά γράφουμε την Ιστορία κομμάτι-κομμάτι. Δείτε, για παράδειγμα, αυτά τα καμένα όστρακα, τα οποία είναι ταυτισμένα με την περσική επιδρομή, για να αντιληφθείτε το μέγεθος των τεκμηρίων». Την ίδια στιγμή, η κ. Χριστάκου μας αναλύει τη σχέση των Αθηναίων με τη θάλασσα μέσα από πρώιμες μαρτυρίες και θραύσματα από γεωμετρικούς κρατήρες.\nΣτη γειτονική αίθουσα το βλέμμα μου στέκεται στον ειδικά διαμορφωμένο χώρο με την απαραίτητη υλικοτεχνική υποδομή και τα κατάλληλα μηχανήματα για την κατεργασία των διαφόρων υλικών στήριξης των αρχαιοτήτων. Εκεί εργάζονται ακατάπαυστα στον τροχό και τις στερεώσεις οι κ.κ. Δαυίδ Δέλιος και Παναγιώτης Αθανασόπουλος.\nΛίγο αργότερα διασχίζω τους στενόμακρους διαδρόμους του δαιδαλώδους κτιρίου. Εγκυκλοπαίδειες, βιβλία και έγγραφα σε φακέλους βρίσκονται τοποθετημένα σε ψηλές, σκούρες βιβλιοθήκες, ενώ το εσωτερικό αίθριο είναι γεμάτο αρχαιότητες. Η επόμενη στάση γίνεται στο Εργαστήριο Συντήρησης Έργων Μεταλλοτεχνίας, το οποίο στελεχώνεται από τρεις συντηρητές αρχαιοτήτων: Γεράσιμος Μακρής, Γεωργία Καραμαργιού, Μαρία Κοντάκη και την αρχαιολόγο κ. Αλεξάνδρα Χατζηπαναγιώτου.\nΟι δύο αίθουσες μοιράζονται μεταξύ του μηχανουργείου και του εργαστηρίου συντήρησης με εξοπλισμό για περιστασιακή ολιγόλεπτη χρήση. Όπως μας εξηγούν οι συντηρητές, ασχολούνται κυρίως με τη συντήρηση μεταλλικών αρχαιοτήτων που έχουν κατασκευαστεί από χαλκό, σίδηρο, μόλυβδο, άργυρο και χρυσό. Η συντήρηση των αρχαιοτήτων μπορεί να είναι αρχική, όπως γίνεται στα ανασκαφικά αντικείμενα, ή επαναληπτική, όπως επιβάλλεται να γίνεται σε όλα τα συντηρημένα αντικείμενα στο πέρασμα των χρόνων. Αγγεία, γεωργικά και ιατρικά εργαλεία, όπλα, κράνη, ασπίδες, κοσμήματα, κάτοπτρα, μικρά αντικείμενα καλλωπισμού, μικρά ειδώλια και μεγάλα αγάλματα, διάφορα αναθηματικά αντικείμενα και διάφορα αντικείμενα της καθημερινής ζωής καταλαμβάνουν τον μεγαλύτερο χώρο του εργαστηρίου.\nΤαυτόχρονα, παρακολουθούμε τη διαδικασία προσομοίωσης της έκθεσης. Όπως με ενημερώνουν, τα αντικείμενα προέρχονται είτε από διάφορες ανασκαφές στην Ελλάδα, είτε από δωρεές ιδιωτικών συλλογών, παραδόσεις ιδιωτών και κατασχέσεις. Επίσης, το εργαστήριο μπορεί να δεχτεί προσωρινά και αντικείμενα από άλλες εφορείες, προκειμένου να συντηρηθούν ή να στηριχτούν, δηλαδή δύσκολες περιπτώσεις που δεν είναι δυνατό να αντιμετωπιστούν στον χώρο τους.\n«Εκτός από την επεμβατική συντήρηση των αντικειμένων, ιδιαίτερη βαρύτητα δίνεται και στην προληπτική συντήρηση αυτών, εξασφαλίζοντας τη βιωσιμότητά τους στο διηνεκές» αναφέρει κ. Καραμαργιού, η οποία σπεύδει να μας δείξει σιδερένιες αιχμές από ακόντια και δόρατα, καθώς και ένα ξίφος, αναπαριστώντας τον τρόπο που «αποτελείωναν» τον εχθρό.\nΜένουμε αρκετή ώρα σε ένα μοναδικό τεκμήριο για το οποίο η κ. Λαγογιάννη επισημαίνει ότι «μόνο σταγόνες από αίμα δεν έχει». «Πρόκειται για τόξα και βέλη που βρέθηκαν στο Λόφο Κολωνού, εκεί όπου άφησαν το αίμα τους οι υπερασπιστές των Θερμοπυλών» συμπληρώνει η κ. Χατζηπαναγιώτου. «Οι εργασίες συντήρησης και στήριξης στο εργαστήριο μού προσφέρουν μια σαγηνευτική εμπειρία» λέει ο φοιτητής του Πανεπιστημίου Δυτικής Αττικής Δημήτρης Παπαδημητρίου, ο οποίος κάνει την πρακτική του άσκηση στο μουσείο.\nΜένουμε αρκετή ώρα σε ένα μοναδικό τεκμήριο για το οποίο η κ. Λαγογιάννη επισημαίνει ότι «μόνο σταγόνες από αίμα δεν έχει». «Πρόκειται για τόξα και βέλη που βρέθηκαν στο Λόφο Κολωνού, εκεί όπου άφησαν το αίμα τους οι υπερασπιστές των Θερμοπυλών» συμπληρώνει η κ. Χατζηπαναγιώτου. Φωτ.: Πάρις Ταβιτιάν/LIFO\nΗ τελευταία επίσκεψη πραγματοποιείται στο Εργαστήριο Συντήρησης Γλυπτών, το οποίο βρίσκεται στο ισόγειο του νέου κτιρίου επί της οδού Μπουμπουλίνας και δίνει σε ένα μικρό εσωτερικό αίθριο. Εκεί συναντώ τους δύο συντηρητές αρχαιοτήτων και έργων τέχνης, Ιωάννη Παναγάκο και Πέπη Τσακρή, και την αρχαιολόγο της Συλλογής Γλυπτών Χρυσάνθη Τσούλη. «Εδώ διενεργούνται εργασίες καθαρισμού, συγκόλλησης, συμπλήρωσης, αισθητικής παρουσίασης και κατασκευή προσαρμοσμένης βάσης για την ασφαλή στήριξη και ανάδειξη του γλυπτού» τονίζει η κ. Τσακρή.\n«Στα καθήκοντα του εργαστηρίου είναι και η μετακίνηση γλυπτών με ανυψωτικά οχήματα, η γνωμάτευση σχετικά με την καταλληλότητα των αρχαίων να ταξιδέψουν σε εκθέσεις εντός ή εκτός Ελλάδας, η ανάπτυξη προδιαγραφών στη συσκευασία των γλυπτών προκειμένου να πραγματοποιηθούν αυτά τα ταξίδια» προσθέτει ο κ. Παναγάκος και συγχρόνως μου δείχνει ένα ψηφιακό μοντέλο μέσω μιας τρισδιάστατης αποτύπωσης.\nΤέλος, στο μεγάλο λευκό τραπέζι του εργαστηρίου είναι τοποθετημένο ένα από τα πιο εντυπωσιακά γλυπτά, η κεφαλή του Ηρακλή, μία από τις θεότητες που βοήθησαν στη Μάχη του Μαραθώνα, όπως μου διευκρινίζει η κ. Τσούλη, συμπληρώνοντας: «Το συγκεκριμένο γλυπτό είχε βρεθεί στην κοίτη του Ιλισού, παρασυρμένο από το νερό και προέρχεται από το ιερό Κυνόσαργες».\nΦεύγοντας, συνειδητοποιώ ότι στο πολύπαθο κέντρο της πόλης υπάρχει ένας υπόγειος κόσμος που συντηρεί, μελετά και αναδεικνύει τα αριστουργήματα των συλλογών του Αρχαιολογικού μουσείου και προσφέρει σε όποιον το βιώσει από κοντά μια σαγηνευτική εμπειρία.\nΗ αρχαιολόγος–επιμελήτρια Μαρία Χιδίρογλου, η οποία έχει ασχοληθεί με τη συλλογή τεκμηρίων που αφορούν το Αρτεμίσιο. Φωτ.: Πάρις Ταβιτιάν/LIFO\nΗ κεφαλή του Ηρακλή, μία από τις θεότητες που βοήθησαν στη Μάχη του Μαραθώνα. Φωτ.: Πάρις Ταβιτιάν/LIFO\nΕθνικό Αρχαιολογικό Μουσείο, 28ης Οκτωβρίου (Πατησίων) 44\nΩράριο λειτουργίας: Τρ. 12:30-20:00, Τετ.-Δευτ. 08:00-20:00\nΣτα φημισμένα ψηφιδωτά της Ορθοδοξίας η τέχνη του είδους φτάνει στα πιο υψηλά επίπεδα και γίνεται ύμνος που υψώνει το νού.\nΟ Στάθης Τσαγκαρουσιάνος φωτογραφίζει λεπτομέρειες από τους ανεκτίμητους θησαυρούς του αρχαιολογικού μουσείου του Ηρακλείου.


Αρχιστράτηγο του «NAI» αποκαλεί τον Γιουνκέρ, ο Δ. Παπαδημούλης\n ΣΥΡΙΖΑ: Ο παντοτινός φίλος των δανειστών κ. Σαμαράς έδωσε και σήμερα ρεσιτάλ λάσπης και εκβιασμών\n Το Podemos καταγγέλλει τον "εκβιασμό" εκ μέρους των πιστωτών\n Ομπάμα - Ολάντ: Προσπάθεια για να επαναληφθούν οι συνομιλίες για το ελληνικό ζήτημα\n Ν. Χουντής: Ωμή παρέμβαση στα πολιτικά πράγματα της χώρας από τον Ζαν-Κλοντ Γιούνκερ\n Μ. Σουλτς: Το «ναι» στο δημοψήφισμα, καλή βάση για μελλοντική συνεργασία\nΑρχιστράτηγο του «ΝΑΙ» αποκαλεί τον πρόεδρο της Ευρωπαϊκής Επιτροπής Ζαν Κλοντ Γιουνκέρ, ο αντιπρόεδρος του ευρωπαϊκού κοινοβουλίου Δημήτρης Παπαδημούλης.\nΣχολιάζοντας στο twitter τη συνέντευξη του προέδρου της Κομισιόν, ο κ. Παπαδημούλης σημειώνει: «Ο Γιούνκερ αναλαμβάνει αρχιστράτηγος του Ναι και δίνει το στίγμα: Ανατροπή της κυβέρνησης Τσίπρα. Απαντάμε: Όχι, μένουμε Ευρώπη με αξιοπρέπεια».\nΓια "ρεσιτάλ λάσπης και εκβιασμών" κατηγορεί ο ΣΥΡΙΖΑ τον πρόεδρο της ΝΔ με αφορμή τη σημερινή ομιλία του, χαρακτηρίζοντας τον κ. Σαμαρά ως "παντοτινό φίλο των δανειστών", και καταλογίζοντάς του επιπλέον ότι "για το μόνο που δεν μιλά είναι για το πραγματικό διακύβευμα του δημοψηφίσματος, που αφορά στην απόρριψη του εκβιαστικού τελεσίγραφου των δανειστών προς τον ελληνικό λαό".\nΣε ανακοίνωση του Γραφείου Τύπου του, ο ΣΥΡΙΖΑ χαρακτηρίζει τον πρόεδρο της ΝΔ, "πρωθυπουργό της ανεργίας, της ανθρωπιστικής κρίσης και των λουκέτων", "πρωθυπουργό της ρήτρας μηδενικού ελλείμματος, που κούρεψε μαζί με τον κ. Βενιζέλο αποθεματικά Ταμείων, Πανεπιστημίων και Οργανισμών", "κολλητό του Μπαλτάκου", "άνθρωπο που δεν άφησε κοινωνικό και πολιτικό δικαίωμα που να μην καταστρατηγήσει και κατάντησε τη χώρα φτωχό συγγενή", "πρόθυμο υποτακτικό της τρόικας", "πρωθυπουργό του «ναι σε όλα»".\n«Οι διεθνείς πιστωτές, με πρώτο το ΔΝΤ, δεν δέχθηκαν να πληρώσει η Ελλάδα τα χρέη της μέσω της αύξησης της φορολογίας των μεγάλων ελληνικών περιουσιών, όπως πρότεινε η κυβέρνηση του ΣΥΡΙΖΑ. Όμως απαίτησαν να τα πληρώσει με τα χρήματα των πιο φτωχών οικογενειών», σύμφωνα με το Podemos,\nΟι πρόεδροι της Γαλλίας και των ΗΠΑ, Φρανσουά Ολάντ και Μπαράκ Ομπάμα «συμφώνησαν σήμερα να ενώσουν τις προσπάθειές τους προκειμένου να ενθαρρύνουν την επανάληψη των συνομιλιών» για το ελληνικό ζήτημα κατά τη διάρκεια τηλεφωνικής τους συνδιάλεξης, μετέδωσε το Γαλλικό Πρακτορείο Ειδήσεων επικαλούμενο το περιβάλλον του επικεφαλής του γαλλικού Κράτους.\nΣτο ίδιο πνεύμα, σημείωσε ότι «έχουν γίνει παρεμβάσεις, αλλά αυτό είναι μια ακραία περίπτωση» και επισήμανε: «Είναι εκτεθειμένος ο κ. Γιούνκερ και οι θεσμοί, αλλά τα δίνουν όλα προκειμένου να αποτρέψουν την περήφανη απάντηση του ελληνικού λαού ότι δεν δέχεται τελεσίγραφα και ότι μπορεί να αποφασίσει ο ίδιος για το μέλλον του».\nana2html v2.01 run on Monday, 29 June 2015 - 16:32:18 UTC


Το ενδεχόμενο να είναι ηθικος αυτουργός ο 36χρονος ισοβίτης Δημήτρης Μαμαλικόπουλος ή αλλιώς γνωστός ως "Μαμ" εξεταζει η αστυνομία.\nΟι εξελίξεις τρέχουν με ραγδαίους ρυθμούς όσον αφορά την τετραπλή απόπειρα φόνου στην Αγία Νάπα που διαπράχθηκε τα ξημερώματα της περασμένης Κυριακής (16/2).\nΣτόχος γνωστός επιχειρηματίας της περιοχής ο οποίος είχε αποχωρήσει λίγα λεπτά πριν απο το καφεστιατόριο όπου σημειώθηκε η απόπειρα, τραυματίζοντας σοβαρά νεαρή.\nΜετά τη σύλληψη 38χρονου ως του φερόμενου δράστη, ο οποίος τελεί υπό κράτηση και δεν δείχνει να είναι συνεργάσιμος καθώς αρνείται οποιαδήποτε ανάμειξη, οι Αρχές προχώρησαν σε δεύτερη σύλληψη αργά το βράδυ της Πέμπτης (20/2).\nΣΧΕΤΙΚΟ ΑΡΘΡΟ: ΑΓ. ΝΑΠΑ – ΑΠΟΠΕΙΡΑ: Πού φαίνεται να ποντάρουν για να εντοπίσουν τους συνεργάτες του 38χρονου– Ο ρόλος της φιλενάδας του\nΟ Δημήτρης Μαμαλικόπουλος, ήταν ο εκτελεστής του πενταπλού φονικού το 2012, με στόχο τότε τον Φάνο Καλοψιδιώτη, τον οποίο δεν κατάφερε να σκοτώσει, ενώ δυο χρόνια αργότερα αυτό συνέβη με άλλους εκτελεστές.\nΟ 36χρονος αναμένεται να οδηγηθεί την Παρασκευή το πρωί (21/2) ενώπιον Δικαστηρίου για εξασφάλιση διατάγματος κράτησής του.\nΝα σημειωθεί οτι ο "Μαμ" καταδικάστηκε σε πέντε διαδοχικά ισόβια και εκτίει την ποινή φυλάκισης στις Κεντρικές Φυλακές.


Νέα Ζηλανδία: Το Διαδίκτυο και η νέα πολιτική - Ειδήσεις\nNewsit / Γνώμη / Νέα Ζηλανδία: Το Διαδίκτυο και η νέα πολιτική\nΝέα Ζηλανδία: Το Διαδίκτυο και η νέα πολιτική\nΔημοσιεύθηκε: 19.03.2019 | 18:45\nΗ σφαγή της περασμένης Παρασκευής σε δύο τζαμιά σημειώθηκε σε μια από τις πιο φιλήσυχες αλλά και απομακρυσμένες περιοχές του πλανήτη. Η Νέα Ζηλανδία βρίσκεται 2000 χιλιόμετρα ανατολικά της Αυστραλίας.\nΔεν είναι τυχαίο ότι η Νέα Ζηλανδία είναι μια χώρα που κατοικήθηκε για πρώτη φορά μόλις τον 13-14ο αιώνα μ.Χ. από τους ιθαγενείς Μαορί. Η συντριπτική πλειοψηφία των κατοίκων της σήμερα αποτελείται από λευκούς αποίκους και μετανάστες των τελευταίων 200 ετών.\nΗ απόσταση, ωστόσο, της Νέας Ζηλανδίας δεν την προστάτευσε από το αναπτυσσόμενο φαινόμενο του λευκού, ρατσιστικού εξτρεμισμού. Οι υπηρεσίες ασφαλείας της Νέας Ζηλανδίας ελέγχονται σήμερα γιατί είχαν στραμμένη την προσοχή τους σε πιθανούς ισλαμιστές τρομοκράτες και όχι στο αντίθετό τους, όπως συνέβη, με τον λευκό ρατσιστή εκτελεστή.\nΦαίνεται ότι παρασύρθηκαν από το στερεότυπο και υποτίμησαν τον πραγματικό κίνδυνο. Θεώρησαν ότι ο λευκός εξτρεμισμός δεν αφορά τη Νέα Ζηλανδία, που βρίσκεται πολύ μακριά από τον «βαθύ νότο» των Ηνωμένων Πολιτειών.\nΌμως, το διαδίκτυο έχει εκμηδενίσει τις αποστάσεις και έχει δημιουργήσει έναν κυβερνοχώρο, με σκοτεινές και επικίνδυνες γωνιές, που απέχει μόλις ένα κλικ. Από τη σφαγή της Παρασκευής, πέραν της καρτουνίστικης αλλά πολύ πραγματικής βιαιότητάς της, εντύπωση προκαλεί η χρήση του διαδικτύου στον σχεδιασμό, την εκτέλεση και την εκμετάλλευση της επίθεσης.\nΟ εκτελεστής προετοίμασε, προανήγγειλε, αναμετέδωσε και δικαιολόγησε, με ένα ακατάληπτο μανιφέστο 75 σελίδων, την επίθεσή του διαδικτυακά.\nΓίνεται πλέον φανερό ότι στα βάθη του κυβερνοχώρου όχι απλώς διαδίδεται αλλά και παράγεται μια αποκρουστική βία που αποτελεί κίνδυνο για τις κοινωνίες μας. Η on-line κοινωνία επηρεάζει την off-line, όλους εμάς, με τρόπους που μόλις τώρα αρχίζουμε να συνειδητοποιούμε.\nΣτο σημείο αυτό, οι δυτικές κυβερνήσεις έχουν πραγματικά αδρανήσει. Είτε γιατί η εξάπλωση και η εμβάθυνση του διαδικτύου είναι ένα πολύ πρόσφατο φαινόμενο, για παράδειγμα, το Facebook γεννήθηκε το 2005, είτε γιατί παραμένουν προσηλωμένες στο φιλελεύθερο ιδεώδες της προστασίας της ελευθερίας της έκφρασης, είτε γιατί η αστυνόμευση είναι δύσκολη, περίπλοκη και αμφιλεγόμενη υπόθεση, όταν δεν έχεις να κάνεις με πράξη αλλά με προθέσεις είτε, τέλος, γιατί οι μεγάλες διαδικτυακές πλατφόρμες έχουν χρηματοδοτήσει αποτελεσματικά λόμπι στην Ουάσιγκτον και τις Βρυξέλλες υπέρ τους, το σίγουρο είναι ότι ο κυβερνοχώρος έχει αφεθεί, σε πολύ μεγάλο βαθμό, ανεξέλεγκτος.\nΕίναι προφανές ότι δεν μπορούμε να συνεχίσουμε να βασιζόμαστε στην καλή θέληση των κολοσσών του διαδικτύου και στην αυτορύθμιση της Google και του Facebook, όπως μέχρι τώρα. Ήδη, η Ευρωπαϊκή Επιτροπή ετοιμάζεται να προτείνει νέες ρυθμίσεις για το διαδίκτυο.\nΤο διαδίκτυο αλλάζει τα πολιτικά δεδομένα. Δεν είναι απλώς ένα μέσο. Όπως και με την τηλεόραση πριν από 60 χρόνια, αλλά ακόμα περισσότερο, το διαδίκτυο επιβάλει νέα ήθη και συμπεριφορές.\nΗ υπερβολή, το ψέμα, η συκοφαντία, η συνωμοσία, η χυδαιότητα και η βία έχουν βρει πρόσφορο έδαφος ανάπτυξης στο ίντερνετ. Το διαδίκτυο παράγει μια πολιτική πραγματικότητα που, στη συνέχεια, επιβάλλεται με τη λαϊκή ψήφο.\nΓια παράδειγμα, στην Ιταλία το «Κίνημα των 5 Αστεριών» και στη Γαλλία τα «κίτρινα γιλέκα» είναι , σε μεγάλο βαθμό, διαδικτυακά προϊόντα. Οι κοινωνικές επιστήμες, όπως η πολιτική, έχουν καθυστερήσει αδικαιολόγητα να στρέψουν την προσοχή τους και να κατανοήσουν τις αλλαγές που το διαδίκτυο φέρνει. Έτσι, όμως, υπνοβατούμε από έκπληξη σε έκπληξη και τα χειρότερα είναι μπροστά μας.


ΠΟΙΑ ΕΙΝΑΙ ΤΑ ΤΟΥΡΚΙΚΑ ΔΟΓΜΑΤΑ ΚΑΙ ΤΙ ΔΙΔΑΣΚΕΙ Ο Ι. ΜΕΤΑΞΑΣ. Οι Δυόμισι Τουρκικοί Πόλεμοι και το Τόξο της «Γαλάζιας Πατρίδας» - Hellas-Now\nΗ «Γαλάζια Πατρίδα» θα αγκυροβολήσει και στην Κύπρο. Δεν υπάρχει επί τούτου καμιά αμφιβολία.\nΕίναι στο πρόγραμμα της άσκησης.\nΟ τουρκικός στόλος, αφού εισβάλει στην Κυπριακή ΑΟΖ, μετά θα σταθμεύσει και σε λιμάνια των κατεχομένων για να ανυψώσει το ηθικό των Τουρκοκυπρίων και να σπάσει το δικό μας, αποδεικνύοντας στην πράξη ότι η δική τους μητέρα πατρίδα είναι πάντα κοντά.\nΔεν λογαριάζει αποστάσεις.\nΆλλωστε, η άσκηση «Γαλάζια Πατρίδα», η μεγαλύτερη διακλαδική, στην ουσία, άσκηση, καθότι σ’ αυτήν δεν θα συμμετάσχουν μόνο ναυτικές, αλλά και αεροπορικές καθώς και χερσαίες αποβατικές δυνάμεις, ξεκινά από τη Μαύρη Θάλασσα, περνά μέσα από το Αιγαίο και καταλήγει στην Ανατολική Μεσόγειο.\nΤι σημαίνει η άσκηση «Γαλάζια Πατρίδα»;\nΕίναι απλώς μια άσκηση εντυπωσιασμού, αποτυπώνει κάποιο νέο στρατηγικό δόγμα και πού αποσκοπεί; Μπορεί να αντιμετωπιστεί και πώς;\nΣτα προηγούμενα χρόνια είχαμε το δόγμα της τουρκικής θάλασσας, η οποία εκτείνετο από τη Μαρμαρίδα ώς την Αλεξανδρέττα.\nΤώρα έχουμε το δόγμα της «Γαλάζιας Πατρίδας», που καλύπτει τις θαλάσσιες περιοχές από τη Μαύρη Θάλασσα ώς την Ανατολική Μεσόγειο διά του Αιγαίου.\nΑπλά πράγματα: Οι Τούρκοι θεωρούν ότι και η θάλασσα είναι πατρίδα και ότι η κυριαρχία τους εκεί είναι εξίσου σημαντική και απολύτως συμπληρωματική της κυριαρχίας τους στην ξηρά και στον αέρα.\nΕκεί, δηλαδή, στη θάλασσα, υπάρχει ο πλούτος, δηλαδή το φυσικό αέριο.\nΣυνεπώς, η άσκηση «Γαλάζια Πατρίδα» επιδιώκει:\nΔεύτερον, να τονώσει το ηθικό των Τούρκων και, αν το εξυψώσει, να εδραιώσει ακόμη περισσότερο το καθεστώς Ερντογάν, ενόψει των εορτασμών των 100 χρόνων του νέου τουρκικού κράτους.\nΣτόχος του Ερντογάν είναι να καταστεί ο νέος Πατέρας των Τούρκων.\nΤέταρτον, να ενισχύσει αυτό που ο Ερντογάν αναφέρει ως ανεξαρτησία.\nΔηλαδή, θέλει μια χώρα, η οποία να είναι όσο το δυνατόν πιο απεξαρτημένη από τις ΗΠΑ και τη Δύση, δηλαδή το ΝΑΤΟ και την Ε.Ε.\nΓι’ αυτό, και εκτός των άλλων, αναπτύσσει την πολεμική της βιομηχανία, που είναι κλάδος συνδεδεμένος με την οικονομία και την αγορά εργασίας, καθώς και την ανάπτυξη και την τεχνολογία.\nΗ Τουρκία πλέον κατασκευάζει δικά της πλοία, πυροβόλα κ.λπ., τη στιγμή που η Ελλάδα και η Κύπρος αδυνατούν από δική τους υπαιτιότητα.\nΗ Άγκυρα, στη λογική της απεξάρτησης, υιοθετεί ήδη την πολιτική του εκκρεμούς.\nΌταν δεν της κάνουν τα χατίρια οι ΗΠΑ, στρέφεται προς τη Μόσχα και αντίστροφα.\nΜια τέτοια πολιτική είναι ακροβατική.\nΚαι ο βαθμός επικινδυνότητας μειώνεται όσο αυξάνεται ο βαθμός της απεξάρτησης, γεγονός που αυξάνει τον δείκτη ανεξαρτησίας, και όσο αυξάνεται η στρατιωτική ισχύς ενός έθνους κράτους, η οποία είναι συνδεδεμένη με τα διάφορα συμφέροντα και την οικονομία, που ήταν πάντα για την Τουρκία η αχίλλειος πτέρνα της.\nΜέσα σε δύο μήνες οι ΗΠΑ γονάτισαν μαζί με το Ισραήλ την τουρκική οικονομία, με το πρόσχημα της παράδοσης ενός πάστορα. Βεβαίως, παντού υπάρχουν όρια.\nΣυνεπώς, από την πλευρά τους, οι Αμερικανοί προτιμούν μια πληγωμένη οικονομικά Τουρκία, παρά την πτώση του καθεστώτος και τη δημιουργία χάους.\nΕάν άλλες χώρες, όπως η Ελλάδα, σε συμμαχία με εκείνες τις χώρες που απειλούνται από την Άγκυρα είχαν κοινή στρατηγική και πρόταση προς τις ΗΠΑ και την ΕΕ για μια εναλλακτική επιλογή, που θα στηριζόταν ακόμη και σε αυτόν τον τεμαχισμό της Τουρκίας, η κατάσταση θα ήταν διαφορετική.\nΕπί του παρόντος, όχι μόνον κάτι τέτοιο δεν συντρέχει, αλλά εναγωνίως επιδιώκεται μια συμμαχία αποτροπής, η οποία δεν είναι αξιόπιστη επαρκώς.\nΕάν ήταν, η Άγκυρα δεν θα αλώνιζε τις θάλασσες ανενόχλητη κάνοντας επίδειξη δυνάμεως.\nΕίναι ανόητο να υποστηρίζει κάποιος τον πόλεμο.\nΟ πόλεμος, όμως, προκύπτει τότε και μόνον τότε, όταν δεν υπάρχει αποτροπή.\nΚαι όταν δεν υπάρχει αποτροπή, αποφεύγεται, όταν ο αδύναμος υποκύπτει στις αξιώσεις του ισχυρού, εφόσον ο ισχυρός ξέρει και αυτός να παίζει καλά τον ρόλο του στο παιχνίδι της ισχύος.\nΕάν όχι, τότε η αλαζονεία, και αυτό το είδαμε πολλές φορές στην περίπτωση της Τουρκίας, μπορεί να δίδει την ευκαιρία στον αδύναμο να ξεφεύγει από τη μέγκενη των απειλών.\nΕάν, δηλαδή, η Άγκυρα κάνει ένα κλικ στο θέμα της ασφάλειας και των εγγυήσεων, μπορεί να φέρει τούμπα το Κυπριακό και να ελέγχει το σύνολο της Κύπρου μέσα από τις συνταγματικές δομές τής υπό συζήτηση ομοσπονδιακής λύσης, συνομοσπονδιακού χαρακτήρα.\nΤο δόγμα της «Γαλάζιας Πατρίδας» είναι συναφές ζήτημα με τη στρατηγική της Τουρκίας να αναδειχθεί περιφερειακή δύναμη.\nΣυνεπώς, σχετίζεται με τις Βάσεις που έχει η Άγκυρα πέραν των δικών της εδαφών, στο Κατάρ και στη Σομαλία, που μαζί με τον έλεγχο της Κύπρου συνιστούν το «τρίγωνο του διαβόλου» και σύστημα εξυπηρέτησης των στρατηγικών και άλλων συμφερόντων της.\nΕάν δει κάποιος τον χάρτη, τόσο η λογική της «Γαλάζιας Πατρίδας», όσο και του «Τριγώνου του Διαβόλου», είναι σημαντικά για την Τουρκία, προκειμένου να έχει λόγο στις θαλάσσιες οδούς και στον έλεγχο στρατηγικών σημείων όπως το Σουέζ, το Χορμούζ και ο Βόσπορος.\nΓια να συμβεί, όμως, κάτι τέτοιο πρέπει κάποιο κράτος να έχει αξιόπιστες ένοπλες δυνάμεις και δη πολεμικό στόλο.\nΟι θαλάσσιες οδοί δεν σχετίζονται μόνο με το εμπόριο, αλλά και με το φυσικό αέριο.\nΕξ ου και το γεγονός ότι η Τουρκία δεν εισέβαλε στη Συρία μόνο για τη δημιουργία ζώνης ασφαλείας, αλλά επειδή γνωρίζει το αυτονόητο: Από την περιοχή ήταν προγραμματισμένο να περάσουν αγωγοί.\nΤαυτοχρόνως, θέλει να δώσει τη χαριστική βολή στους Κούρδους και να αλλάξει πλήρως το σκηνικό με τις εξής κινήσεις: Προώθηση των στρατευμάτων της για την κατάληψη του Καντίλ, όπου βρίσκεται η φωλιά του κουρδικού αντάρτικου, το οποίο θεωρεί ως πηγή τρομοκρατίας.\nΗ Τουρκία, από το Καντίλ, περνά ανατολικώς του Ευφράτη και, αφενός, μπορεί, μέσω της ζώνης ασφαλείας, να αναλαμβάνει στην περιοχή άλλες επιχειρήσεις, όταν κρίνει σκόπιμο, κατεβαίνοντας προς τα νότια, αφετέρου φτάνει πλησίον των πετρελαίων της Μοσούλης.\nΑ) Τον έλεγχο του πολιτειακού συστήματος μέσω συνταγματικών δομών και του δικαιώματος των βέτο για κάθε σημαντικό θέμα, στη λογική της πολιτικής ισότητας.\nΗ Τουρκία θα έχει βέτο στα εσωτερικά μας μέσω των Τουρκοκυπρίων, αλλά και μέσω της ισχύος της, που σημαίνει\nΗ ασφάλεια της Κύπρου θα ανήκει στην Τουρκία είτε εντός είτε εκτός ΝΑΤΟ και συνεπώς και το φυσικό αέριο θα είναι σε αυτήν εγκλωβισμένο.\nΕίναι γι’ αυτόν τον λόγο που το Ισραήλ δεν θα ήθελε μια τέτοια εξέλιξη, διότι, όπως εκτιμούν οι Ισραηλινοί, αντί να μιλούν μαζί μας, θα μιλούν για θέματα ενέργειας, και όχι μόνο, με την Άγκυρα.\nΑκόμη, οι Ισραηλινοί, ενώ σήμερα έχουν μια έξοδο μέσω Κύπρου, λόγω της έλλειψης στρατηγικού βάθος, εάν το σκηνικό αλλάξει με μια ομοσπονδία και η Άγκυρα δεν μεταβάλει την πολιτική της, θα είναι σε αυτήν εγκλωβισμένη.\nΗ Τουρκία θα αποκτήσει νέα γεωπολιτικά πλεονεκτήματα.\nΗ απειλή της δεν θα μειωθεί, αλλά θα κλιμακωθεί και οι κίνδυνοι κρίσης θα αυξηθούν.\nΕκτός και αν επέμβουν άλλοι παράγοντες, όπως οι ΗΠΑ, για παράδειγμα.\nΕίναι πρόδηλον ότι η Τουρκία έχει ήδη αιγαιοποιήσει την ΑΟΖ της Κύπρου.\nΗ Άγκυρα όχι μόνο διεκδικεί το μισό Αιγαίο φτάνοντας ώς την Κρήτη, αλλά σταδιακά επιζητά να ξεπεράσει τον «σκόπελο» της θάλασσας, εκμηδενίζοντας τις αποστάσεις, με την κατασκευή πυραυλικών συστημάτων που θα έχουν τη δυνατότητα να φτάσουν ώς και τα 1000 χιλιόμετρα. Προσοχή, λοιπόν: Μόνο τους τελευταίους 12 μήνες, η Τουρκία, εκτός των άλλων, έχει ενισχυθεί με 72 πυραυλικά συστήματα BORA, δικής της κατασκευής, με βεληνεκές 240 χιλιόμετρα, με 44 ελικόπτερα τουρκικής κατασκευής Τ-129 ΑΤΑΚ και 75 UAV Bayraktar.\nΗ τουρκική πολεμική βιομηχανία εργάζεται επί του συστήματος BORA, με απώτερο στόχο τα 1000 χιλιόμετρα και, ως εκ τούτου, να μπορεί να κτυπά επί ελληνικού εδάφους (στον ηπειρωτικό χώρο).\nΓίνεται αντιληπτόν ότι η ανεξαρτησία της Τουρκίας είναι συναφής με την πολεμική της βιομηχανία.\n3. Προσφέρει στην Τουρκία το πλεονέκτημα να έχει αναπτυγμένο τον στρατό σε θέσεις μάχης.\nΌχι μόνον τον στόλο της, αλλά και τις αεροπορικές και τις χερσαίες δυνάμεις της.\nΈχει, δηλαδή, πλεονέκτημα και ανά πάσα στιγμή δύναται να δημιουργήσει επεισόδιο ή κρίση.\nΛογικά, οι δυνάμεις της Ελλάδας και της Κύπρου, σε συνεργασία με το Ισραήλ, θα έπρεπε να παρακολουθούν στενά την κατάσταση.\nΑυτό δεν σημαίνει ότι θα πρέπει να παρασυρθούμε και, ως εκ τούτου, να μας οδηγήσει η Άγκυρα σε κλιμάκωση της κρίσης και στη δημιουργία νέων τετελεσμένων είτε στη θάλασσα είτε στην ξηρά.\nΥπάρχει επί του θέματος αυτού η ευφυής στρατηγική του Ιωάννη Μεταξά έναντι των ιταλικών προκλήσεων προτού ξεσπάσει η επίθεση της 28ης Οκτωβρίου.\nΟ Μεταξάς, κάτοχος της στρατιωτικής τέχνης και της στρατηγικής, σε καμιά περίπτωση δεν παγιδεύτηκε στις ιταλικές προκλήσεις, ώστε να υπάρχει το πρόσχημα για τη Ρώμη να επιτεθεί.\nΑκόμη και όταν οι Ιταλοί βύθισαν την «Έλλη», παρέμεινε ψύχραιμος και, ταυτοχρόνως, με όσες δυνάμεις και μέσα είχε, προετοιμαζόταν για την αναπόφευκτη ιταλική εισβολή, γράφοντας το έπος του ’40.\nΔεν καθόταν με σταυρωμένα τα χέρια.\nΠολύ φοβούμαστε ότι η δική μας ηγεσία, στην περίπτωση της Τουρκίας, απλώς εφαρμόζει το ένα σκέλος της στρατηγικής Μεταξά και όχι το δεύτερο.\nΔεν ακολουθεί τις προκλήσεις, αλλά δεν έχει αξιόπιστη αποτροπή.\nΤι θα πράξει η κυπριακή Κυβέρνηση ή το κομματικό σύστημα όταν η Τουρκία θα κατεβάσει εντός ολίγων μηνών τρυπάνι στην Κυπριακή ΑΟΖ;\nΘα προβεί σε διαμαρτυρία στον ΟΗΕ; Ποιον ΟΗΕ, αυτόν του οποίου οι εκπρόσωποι χάνουν τα έγγραφα των συνομιλιών; Ας υποθέσουμε ότι κάνουμε το διάβημα.\nΜύγα τσίμπησε την Τουρκία.\nΤι θα της κάνει ο ΟΗΕ;\nΩραία, τι θα πρέπει να κάνουμε;\nΚαι να θέλαμε, δεν μπορούμε.\nΕίμαστε κράτος – νησί, έχουμε «γαλάζια πατρίδα» έντεκα φορές πιο μεγάλη από την ξηρά και δεν έχουμε ναυτικό.\nΤι, τέλος πάντων, να πράξουμε;\nΝα λύσουμε το Κυπριακό και να δώσουμε το φυσικό αέριο στην Τουρκία και να μας δώσει ποσοστά;\nΉδη, κάποιοι το λένε.\nΕάν, όμως, υποχωρήσουμε, γιατί η Άγκυρα, με τη λογική που τη διακατέχει, να μη ζητήσει και άλλα;\nΕκτός και αν στείλουμε το κομματικό σύστημα, που συχνά πυκνά τρώει και πίνει με τον Ακιντζί, να τον πείσει για έλεος.\nΚαι σε αυτό το εγχείρημα, όμως, δεν υπάρχουν μεγάλες πιθανότητες επιτυχίας.\nΕάν υπήρχαν, δεν θα τον έπειθαν και στη λύση του Κυπριακού;\nΤο κομματικό κατεστημένο όχι μόνο δεν έπεισε τους Τούρκους για λύση, αλλά φέρει ακεραία την ευθύνη για το αδιέξοδο και για το γεγονός ότι εδραιώνεται η διχοτόμηση.\nΑυτοί κυβερνούσαν με την ομοσπονδιακή εξευμενιστική τους πολιτική.\nΑυτοί αφόπλισαν την Κύπρο, ειδικώς από την εποχή του Τ. Παπαδόπουλου έως σήμερα, και αυτοί δημιούργησαν τις συνθήκες για την κλιμάκωση της τουρκικής απειλής στην κυπριακή ΑΟΖ.\nΕρώτημα: Τι πράττουμε;\nΟ γράφων, τον περασμένο Οκτώβριο, είχε παρουσιάσει ένα μικρό βιβλίο με τίτλο «Τουρκία: Μια αναδυόμενη Θαλάσσια Δύναμη», στο οποίο ανέλυσε την «τουρκική γαλάζια πατρίδα» με στοιχεία και χάρτες.\nΚυκλοφόρησε, μάλιστα, σε όλη την Ευρώπη και δη στου Συνδέσμους των Μόνιμων Αξιωματικών.\nΌσο, δε, για την πολιτική ηγεσία της Κύπρου, είναι ως να ρίχνεις αβγά στον τοίχο.\nΤα ξέρει όλα!\nΣτο διά ταύτα, λοιπόν: Αντιμετωπίζεται ή όχι η Τουρκία;\nΕάν υιοθετηθεί μια ρεαλιστική στρατηγική, επί τη βάσει των επιστημονικών εργαλείων της αποτροπής και των συμμαχιών, λαμβάνοντας υπόψη τον Θουκυδίδη και τον Μεταξά, η απάντηση είναι «ναι». Τη λογική της δική μας στρατηγικής την δείχνει η ίδια η Τουρκία.\nΑντί, δηλαδή, να φτιάχνει μόνη της τόξο στην περιφέρεια της Ευρασίας, θα πρέπει εμείς, με τον αγωγό EastMed, να είχαμε ήδη φτιάξει ανάλογο, και δη αποτρεπτικό, τόξο, με το Ισραήλ, την Ελλάδα, την Ιταλία, τη Γαλλία και τις ΗΠΑ προς την Ευρώπη, για την κάλυψη των αναγκών της και τη δημιουργία κοινωνίας οικονομικών και ενεργειακών συμφερόντων, που θα ενισχύσει τη θέση μας διεθνώς.\nΑκόμη και αν εγκαθιδρυθεί τερματικό, η στρατηγική λογική του τόξου δεν αλλάζει.\nΗ Τουρκία δεν απειλεί μόνον τα δικά μας συμφέροντα, αλλά και εκείνα των συμμάχων μας.\nΚάθε τουρκική κίνηση φωνάζει πώς εμείς πρέπει να αντιδράσουμε.\nΗ Άγκυρα παίζει πόκερ με ανοιχτά χαρτιά.\nΚαι εμείς, τις περισσότερες φορές, ούτε θέλουμε να ακούμε, ούτε θέλουμε να βλέπουμε.\nΕπί του παρόντος, δεν την γλιτώνουμε, επειδή έχουμε στρατηγική, αλλά επειδή η Τουρκία δεν μας υπολογίζει και τα θέλει όλα και επειδή, στην παρούσα φάση, τα συμφέροντα του Ισραήλ, του πρώτου τη τάξει περιφερειακού ηγεμόνα, είναι σε σύγκρουση με την Άγκυρα, της οποίας τους στρατηγικούς στόχους δεν θέλουν τα Ιεροσόλυμα να δουν να υλοποιούνται.\nΓια πόσο, όμως;


C.: Vincent (1982)\nΘαυμάζω τους ανθρώπους που έχουν εμμονές. Τους θαυμάζω όταν έχουν τα κότσια να το αποδεχτούν, όταν αναγνωρίζουν αυτή τους την αδυναμία και την διαχειρίζονται προς όφελός τους. Τους θαυμάζω γιατί μέσα στο πείσμα και την αθωότητά τους έχουν το σθένος να δαμάσουν το δέος και να εκτεθούν χωρίς ντροπή, δημιουργώντας μικρά αριστουργήματα τα όποια στη συνέχεια αφήνουν ελεύθερα εκεί έξω, να περιφέρονται με όλες τις αγάπες που τους έχουν χαρίσει. Κι αυτά, έτσι μικρά και χαριτωμένα όπως είναι, περιμένουν από εμάς να τα ανακαλύψουμε. Περιμένουν την κατάλληλη στιγμή να έρθουνε κοντά και να μας κάνουν χίλια κομμάτια, αγγίζοντας με έναν υπέροχο και ακραιφνή τρόπο τις στιγμές της πιο προσωπικής μας ευαισθησίας.\nΗ πιο διάσημη μικρού μήκους ταινία του Burton είναι ταυτόχρονα και μια σκοτεινή ελεγεία επάνω στην ονειροπόληση της ψυχής. Ένα μαυρόασπρο animation γοτθικής τέχνης που μέσα σε μόλις έξι λεπτά καταφέρνει και σκιαγραφεί όλες τις αγάπες του νεαρού τότε σκηνοθέτη, καμουφλαρισμένες με τη μοναχική επιθυμία ενός μικρού αγοριού. Η μακάβρια ποίηση του Poe, το σκοτάδι ενός σχεδόν παράφρονος νου και ο τρόμος μιας περιρρέουσας νεκρικής εμμονής συνθέτουν το πορτραίτο του μικρού Vincent, ο οποίος ονειρεύεται παθιασμένα να έρθει κοντά στη μεγαλοπρέπεια της μορφής του αγαπημένου του Vincent Price. Το αποτέλεσμα είναι μια από τις ομορφότερες ιστορίες του «μικρού» σινεμά την οποία αφηγείται μια τιτάνια φωνή, που αν την ακούσεις μέσα στη σιωπή της νύχτας, δεν θα την ξεχάσεις ποτέ ξανά…\nΑναρτήθηκε από Chris Z. στις 12:51 π.μ.\nΕτικέτες ''Movies, 80s, Tim Burton\nΑυτήν την μαγεία που σου προσφέρουν αυτά τα μόλις 6 αλλά θαυματουργά λεπτά δεν στην έχουν προσφέρει όλες οι ταινίες μαζί που έχουν ασχοληθεί με τον εξπρεσιονισμό, τον γοτθικό τρόμο, τον Ο Έντγκαρ Άλλαν Πόε και οι ταινίες του Vincent Price. Όντως πρόκειται για μια από τις ομορφότερες ιστορίες του «μικρού» σινεμά.\n16 Ιανουαρίου 2015 - 3:06 π.μ.\nΕίναι τόσο μαγικό και εμπνευσμένο το Vincent που σχεδόν απορείς με τις σημερινές επιλογές του.. Αν και για να πω την αλήθεια, ο Burton είναι από τους ελάχιστους σκηνοθέτες που πραγματικά απολαμβάνω το σύνολο του έργου τους. Απλώς κάποιες φορές θα τον ήθελα λιγότερο φωτεινό στις αφηγήσεις του (κι ας είναι μοιάζει ότι αφιερωμένες στο σκοτάδι).\n17 Ιανουαρίου 2015 - 2:54 π.μ.\nΑυτό που λες για τις σημερινές επιλογές όντως ισχύει. Το ότι είναι αυτήν την περίοδο “ντεφορμέ” αυτό είναι κάτι το απολύτως φυσιολογικό. Το θέμα είναι ότι φαίνεται να έχει χάσει την κινηματογραφική ταυτότητά του. Έχει γίνει συμβατικός και ακαδημαϊκός. Κάτι ανάλογο πιστεύω ότι συμβαίνει και για τον πολύ αγαπημένο Κρόνενμπεργκ.\n17 Ιανουαρίου 2015 - 3:32 π.μ.\nΑ ο αγαπημένος Κρόνενμπεργκ. Ακόμα δεν κατάφερα να δω τις δύο τελευταίες του αλλά διαβάζω ότι ειδικά για το Maps to the Stars, είτε απογοήτευσε είτε αγαπήθηκε φανατικά. Μάλλον θα τα δω στα καπάκια για διπλή δόση..\nΌσο για τον Burton, είναι ιδιαίτερος αλλά πιστεύω ότι αν φύγει από τα μεγάλα στούντιο, ίσως πετύχει κάτι διαφορετικό από αυτό που κάνει σήμερα, αναζητώντας την χαμένη ταυτότητα που λες. Λίγο επαναπαυμένος μου φαίνεται, μόλις, όταν αποτύχει εμπορικά θα έρθει η αλλαγή.. Τι Big Eyes πάντως δεν το είδα ακόμα..\n17 Ιανουαρίου 2015 - 11:40 π.μ.\n2014 - A Year in Music Extreme


Stannum Boutique Hotel & Spa από 74€. Ξενοδοχεία σε Λα Παζ - KAYAK\nEdificio Multicine Pisos 5 & 12, Λα Παζ, Βολιβία\n+591 2214 8393Επίσημη ιστοσελίδα\nΣχετικά με την τοποθεσία Stannum Boutique Hotel & Spa\nΑυτό το κατάλυμα (Stannum Boutique Hotel & Spa, Κέντρο της Λα Πας, Λα Παζ) απέχει 5 λεπτά με το αμάξι από: Plaza Murillo (πλατεία) και Μητροπολιτικός Καθεδρικός της Λας Πας. Στις σημαντικές παροχές περιλαμβάνονται επιχειρηματικό κέντρο που λειτουργεί 24 ώρες το 24ωρο, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Stannum Boutique Hotel & Spa\nΔιαθέσιμα δωμάτια στο Stannum Boutique Hotel & Spa\nΠαροχές στο Stannum Boutique Hotel & Spa\nΚριτικές για το Stannum Boutique Hotel & Spa\nGadisai, 8 Σεπ 2014\nΠλεονεκτήματα:Η καλύτερη εξυπηρέτηση που έχω λάβει ποτέ στη Βολιβία, πολύ έμπειρο προσωπικό\nEstadio Hernando Siles1.3 χλμ\nPalacio Legislativo2 χλμ\nCatedral Nuestra Señora de La Paz2.1 χλμ\nPlaza Murillo2.1 χλμ\nMuseo de la Coca2.2 χλμ\nPlaza San Francisco2.2 χλμ\nSan Francisco Church2.3 χλμ\nWitches' Market2.4 χλμ\nTambo Quirquincho Museum2.5 χλμ\nMuseo Costumbrista Juan de Vargas2.6 χλμ\nStannum Boutique Hotel & Spa: Συχνές ερωτήσεις\nΠού βρίσκεται το Stannum Boutique Hotel & Spa;\nΤο Stannum Boutique Hotel & Spa βρίσκεται στη διεύθυνση Edificio Multicine Pisos 5 & 12, περιοχή La Paz City Centre, 2,4 χλμ. από το κέντρο της πόλης Λα Παζ. Το κοντινότερο αξιοθέατο στο Stannum Boutique Hotel & Spa είναι: Estadio Hernando Siles.\nΠότε είναι το check-in και το check-out στο Stannum Boutique Hotel & Spa;\nΣτο Stannum Boutique Hotel & Spa, το check-in γίνεται στις 14:00 και το check-out στις 12:00.\nΠροσφέρει το Stannum Boutique Hotel & Spa δωρεάν Wi-Fi;\nΝαι, το Stannum Boutique Hotel & Spa προσφέρει δωρεάν Wi-Fi.\nΠροσφέρει το Stannum Boutique Hotel & Spa δωρεάν πάρκινγκ;\nΝαι, το Stannum Boutique Hotel & Spa προσφέρει δωρεάν πάρκινγκ.\nΠροσφέρει το Stannum Boutique Hotel & Spa δωρεάν μεταφορά αεροδρομίου;\nΌχι, το Stannum Boutique Hotel & Spa δεν προσφέρει δωρεάν μεταφορά αεροδρομίου.\nΠόσο απέχει το Stannum Boutique Hotel & Spa από το αεροδρόμιο;\nΤο Stannum Boutique Hotel & Spa απέχει 6,7 χλμ. από το Λα Παζ El Alto Intl.\nΈχει πισίνα το Stannum Boutique Hotel & Spa;\nΌχι, το Stannum Boutique Hotel & Spa δεν έχει πισίνα.\n62% φθηνότεροAmerican - Business Rooms0,03 χλμΥπηρεσία δωματίου, Δωρεάν Wi-Fi+29€\nLive By Stannum0,04 χλμ+86€\n21% φθηνότεροIn The Middle. In Front Of Mall And Teleferico. For Families And Businesses0,06 χλμΜόνο για ενήλικες, Κουζίνα, wifi+58€\n27% φθηνότεροImperial Apartamento (Desayuno Incluido)0,07 χλμ+54€\n83% φθηνότεροCasa Wuayna B&B0,16 χλμ+13€\n83% φθηνότεροCasa Skyways B&B0,11 χλμWi-Fi, Δωρεάν πρωινό, γκριλ+13€\n79% φθηνότεροGuest Home B&B0,2 χλμ+16€\n73% φθηνότεροNido 9060,13 χλμΘέα στην πόλη, Κουζίνα, Μπιλιάρδο+21€\n19% φθηνότεροPiso 20, Centrico, Cerca Embajada Americana, Teleferico, Malls, Vistas Panoramicas Y Seguro9.3 Εξαιρετικό (60 κριτικές)0,15 χλμΘέα στην πόλη, Θέα στο βουνό, Κουζίνα+60€\n46% φθηνότεροApartamento Exclusivo Vip9.1 Εξαιρετικό (51 κριτικές)0,2 χλμΘέα στην πόλη, Θέα στο βουνό, Κουζίνα+40€\n37% φθηνότεροApartamento Céntrico, Privado, Iluminado, Soleado, Av Arce9 Εξαιρετικό (1 κριτική)0,16 χλμΚουζίνα, Δωμάτιο πλυντηρίου, Πλυντήριο ρούχων+47€\n26% φθηνότεροHotel Mitru La Paz8.8 Εξαιρετικό (154 κριτικές)0,14 χλμΕστιατόριο, Υπηρεσία δωματίου, Δωρεάν Wi-Fi+55€\nΑναζητήστε εκπτώσεις για το Stannum Boutique Hotel & Spa σε Λα Παζ με την KAYAK. Αναζητήστε τη φθηνότερη προσφορά ξενοδοχείου για το Stannum Boutique Hotel & Spa σε Λα Παζ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Stannum Boutique Hotel & Spa με την προσφορά που σας ταιριάζει καλύτερα. από 74€/βράδυ (οι πιο πρόσφατες τιμές για το ξενοδοχείο).


ΕΝΙΣΧΥΣΗ ΙΑΤΡΙΚΩΝ ΕΙΔΙΚΟΤΗΤΩΝ ΣΤΑ ΠΟΛΥΙΑΤΡΕΙΑ ΜΑΣ - Ε.ΑΣ.Υ.Α.\n23:55, Παρασκευή 1 Ιουλίου 2022\nΑρχική/Ανακοινώσεις/Παλαιότερες Ανακοινώσεις/ΕΝΙΣΧΥΣΗ ΙΑΤΡΙΚΩΝ ΕΙΔΙΚΟΤΗΤΩΝ ΣΤΑ ΠΟΛΥΙΑΤΡΕΙΑ ΜΑΣ\nΕΝΙΣΧΥΣΗ ΙΑΤΡΙΚΩΝ ΕΙΔΙΚΟΤΗΤΩΝ ΣΤΑ ΠΟΛΥΙΑΤΡΕΙΑ ΜΑΣ\nΕ.ΑΣ.Υ.Α. Send an email 6 Οκτωβρίου, 2017\n0 154 1 λεπτό διαβάστηκε\nΑρ. Πρωτ.: 077\nκ. Νικόλαο ΤΟΣΚΑ (μέσω Π.Ο.ΑΣ.Υ)\nΑντιστράτηγο κ. ΤΣΟΥΒΑΛΑ Κωνσταντίνο (μέσω Π.Ο.ΑΣ.Υ)\n– Διευθυντή Διεύθυνσης Υγειονομικού Α.Ε.Α.\nΥποστράτηγο κ. ΜΑΛΕΒΙΤΗ Ηλία\n– Διευθυντή Κεντρικού Ιατρείου Αθηνών\nΤαξίαρχο κ. ΜΠΑΔΕΚΑ Αθανάσιο\nΘΕΜΑ: Πρόσληψη Ογκολόγου-Παθολόγου στο Κεντρικό Ιατρείο Αθηνών


DISILLUSIVE PLAY: "Open Arms" - bbr Rock & Metal Music Portal\nHome Disillusive Play Highlights Reviews DISILLUSIVE PLAY: "Open Arms"\nDISILLUSIVE PLAY: "Open Arms"\nΗ μουσική είναι ενότητα! Αυτή είναι και ο συνδετικός κρίκος που ενώνει τα μέλη των Disillusive Play.... Θα μπορούσε εν έτει 2018 ένας metal δίσκος να αποτελέσει σημείο αναφοράς; Ναι θα μπορούσε είναι η απάντηση !!!!\nΟκτωβρίου 04, 2018 bbr\nΗ μουσική είναι ενότητα! Αυτή είναι και ο συνδετικός κρίκος που ενώνει τα μέλη των Disillusive Play....\nΘα μπορούσε εν έτει 2018 ένας metal δίσκος να αποτελέσει σημείο αναφοράς; Ναι θα μπορούσε είναι η απάντηση !!!!\nΗ εγχώρια μουσική σκηνή τα τελευταία χρόνια συµβαδίζει απόλυτα µε τις τάσεις που επικρατούν στον παγκόσµιο μουσικό χάρτη και αποδεικνύει ότι έχει κάνει πολλά βήµατα μπροστά. Χωρίς πολλά πολλά και περιττές εισαγωγές, το «OPEN ARMS» είναι ένας metal δίσκος με αρκετά progressive στοιχεία.\nΞεκινά με το "Alpha" κεντράροντας κατευθείαν στην καρδιά του ακροατή με εναλλαγές κοφτών μεταλλικών riff με synth μελωδίες . Το "Οpen Arms" είναι χαρακτηριστικό του ύφους τους και μελωδικό με την Αντιγόνη Καλαμαρά να σε καθηλώνει φωνητικά.\nΓενικά έχουμε ένα Αlbum με άριστο ήχο, αλλαγές στη δομή που κρατούν αμείωτο το ενδιαφέρον και θα έλεγα βαθιά συναισθηματικό και ατμοσφαιρικό. Με απαραίτητες γέφυρες που σε βοηθούν να περάσεις στην επόμενη εσωτερική αναζήτηση. Πραγματικά ,μοιάζει σα να δίνει κάποιες ανάσες στον ακροατή από τις εικόνες και τα συναισθήματα που του δηµιουργεί στο μεγαλύτερο µέρος του δίσκου.\nΌλα αυτά µαζί συνθέτουν το "Οpen Arms", ένα καλοφτιαγμένο, άρτιο και εξαιρετικής αισθητικής αριστούργημα!\nTags Disillusive Play Highlights Reviews\nDisillusive Play Highlights Reviews


Βουκουρέστι: Βόλτα στο Herastrau Park | SoLife\nΒουκουρέστι: Βόλτα στο Herastrau Park\nΑπό την Αψίδα του Θριάμβου θα περάσεις για να μπεις μέσα στο καταπληκτικό πάρκο Herastau στο Βουκουρέστι. Μια όαση πρασίνου στην καρδιά της πρωτεύουσας, όπου καθημερινά απολαμβάνουν βόλτες, άθληση και δραστηριότητες τόσο οι κάτοικοι όσο και οι επισκέπτες.\nΔιάβασε εδώ για τη ρουμάνικη γαστρονομία\nΤο Herastrau Park βρίσκεται στο βόρειο τμήμα του Βουκουρεστίου γύρω από την λίμνη Χεραστράου -μάλιστα καταλαμβάνει τη μισή έκταση του πάρκου. Κατά τους καλοκαιρινούς μήνες μπορείς να απολαύσεις βαρκάδα μέσα στη λίμνη και γιατί όχι να κάνεις εκεί πικ-νικ. Το μεγαλύτερο πάρκο στο Βουκουρέστι άνοιξε πρώτη φορά για το κοινό το 1936.\nΌταν επισκέφτηκα το Βουκουρέστι, αρχές Απριλίου μάλιστα ήταν Πάσχα, από τα πρώτα αξιοθέατα που ήθελα να δω ήταν το πάρκο. Η πρόσβαση είναι εύκολη -περνάει λεωφορείο, ενώ αν μένεις κάπου εκεί κοντά αξίζει να περπατήσεις με τα πόδια ή να κάνεις ποδηλατάδα. Πριν μπεις στην είσοδο του πάρκου -είναι δωρεάν- έχεις τη δυνατότητα να νοικιάσεις σε οικονομική τιμή ποδήλατο για να γυρίσεις το πάρκο.\nΜέσα στο πάρκο, όπως ανέφερα, μπορείς να κάνεις ενδιαφέρουσες δραστηριότητες όπως ποδήλατο, να αθληθείς, να περπατήσεις μέσα σε ένα πανέμορφο φυσικό τοπίο. Επιπλέον, μπορείς να απολαύσεις τον καφέ ή το φαγητό σου καθώς διαθέτει και εστιατόρια. Γύρω γύρω στο πάρκο θα συναντήσεις αρκετούς μικροπωλητές με νόστιμες λιχουδιές: κρέπες, hot dog, καλαμπόκι, ζαχαρωτά.\nΑπό τις 4 ημέρες της παραμονής μου επισκέφτηκα 2 φορές το πάρκο. Αυτή η όαση πρασίνου ήταν μοναδική. Μάλιστα, την περίοδο που πήγα είχαν αρχίσει να λιώνουν τα χιόνια και το μισό πάρκο ήταν καταπράσινο και το υπόλοιπο είχε κλαδιά γυμνά που θύμιζαν χειμώνα. Αυτή η αντίθεση (θα τη διαπιστώσεις και στις φωτογραφίες) ήταν μοναδική.\nΤην Κυριακή του Πάσχα την περάσαμε στο Herastrau Park -ομολογώ πως ήταν γεμάτο μετους κατοίκους να απολαμβάνουν πικ νικ με την παρέα ή την οικογένεια τους. Καθίσαμε σε ένα μικρό μαγαζάκι γιατί ήταν γεμάτο ντόπιους. Και ξέρεις πολύ καλά πως στο εξωτερικό τρως εκεί που εμπιστεύονται οι κάτοικοι. Πήραμε ποικιλία σε λουκάνικα, μπριζολάκια και φυσικά δοκιμάσαμε τα περιβόητα Mititei (μικρά κεμπάπ) -δεν θυμάμαι ακριβώς αλλά πληρώσαμε κάτω από 10 ευρώ. Μεγάλη ζήτηση είχε και η πέστροφα (την συνόδευαν με πίκλες).\nΜέσα στο Herastrau Park βρίσκεται το Μουσείο του Χωριού -ένα από τα αξιοθέατα που αξίζει να δεις αφού βρίσκεσαι στο Βουκουρέστι. Δημιουργήθηκε από τον Dimitrie Gust το 1936 και αναπαριστά τη ζωή στην ύπαιρο.\nΣτο Μουσείο του Χωριού -εδώ πληρώνεις είσοδο- θα βρεις πάνω από 300 κτίσματα όπου τα περισσότερα είναι ξύλινα και αναπαριστούν την αρχιτεκτονική από διάφορα μέρη της Ρουμανίας. Μέσα στο χωριό υπάρχουν ανεμόμυλοι, αγροτόσπιτα, εκκλησίες, κοτέτσια και σε κάθε πινακίδα σου παρέχει ενδιαφέρουσες πληροφορίες.


Γιατί Είναι Bitcoin Πιο Ακριβό Στο Cex Io Ανάλυση - Όλα για τα κρυπτονομίσματα\nΓιατί Είναι Bitcoin Πιο Ακριβό Στο Cex Io\nΕνώ υπάρχουν πολλά οφέλη από τα κρυπτονομίσματα, είναι σημαντικό να κατανοήσετε τι είναι και πώς λειτουργούν. Τελικά, τα κρυπτονομίσματα προσφέρουν μια εξαιρετική εναλλακτική λύση στις παραδοσιακές χρηματοπιστωτικές υπηρεσίες. Παρά τη σχετική τους αφάνεια, τα νομίσματα αυτά είναι εξαιρετικά χρήσιμα για τις διαδικτυακές συναλλαγές και μπορούν να διαπραγματεύονται ως εμπορεύματα Γιατί Είναι Bitcoin Πιο Ακριβό Στο Cex Io. Και είναι πολύ φθηνότερα από τις παραδοσιακές τράπεζες και πολύ βολικά. Γιατί, λοιπόν, να μην αρχίσετε να επενδύετε σε αυτά τα νέα περιουσιακά στοιχεία σήμερα; Εάν είστε ήδη ειδικός στα χρηματοοικονομικά, αυτό είναι ένα εξαιρετικό μέρος για να ξεκινήσετε.\nΥπάρχουν όμως πολλά κρυπτονομίσματα που μπορείτε να αγοράσετε. Εάν είστε αρχάριος, μπορείτε να αγοράσετε μερικά για σκοπούς διαπραγμάτευσης. Ένα κρυπτονόμισμα είναι ένα ψηφιακό νόμισμα που λειτουργεί με τον ίδιο τρόπο όπως τα πραγματικά χρήματα. Είναι εύκολο στη χρήση, ασφαλές στην αποθήκευση και στην ανταλλαγή Γιατί Είναι Bitcoin Πιο Ακριβό Στο Cex Io. Ωστόσο, είναι σημαντικό να έχετε κατά νου ότι υπάρχουν διαθέσιμοι διάφοροι τύποι κρυπτονομισμάτων. Και έχουν διαφορετικά πλεονεκτήματα.\nΈνα κρυπτονόμισμα είναι ένα ψηφιακό νόμισμα. Ελέγχεται από ένα τρίτο μέρος και είναι εντελώς ανώνυμο. Εξαιτίας αυτού, είναι σημαντικό να κατανοήσετε πώς λειτουργούν. Ορισμένα κρυπτονομίσματα είναι αποκεντρωμένα και έχουν ανοιχτό κώδικα, ενώ άλλα έχουν μια κεντρική αρχή. Ανεξάρτητα από την προέλευσή του, ένα κρυπτονόμισμα είναι μια πολύτιμη επένδυση και θα πρέπει να εξετάζεται προσεκτικά. Αν σκέφτεστε να κάνετε μια μεγάλη αγορά, ένα κρυπτονόμισμα είναι η ιδανική επιλογή για εσάς. Θέλετε να διαβάσετε περισσότερα για: Ethereum Classic Ελλάδα Eur